শহীদ ধীরেন্দ্রনাথ দত্ত স্টেডিয়াম
শহীদ ধীরেন্দ্রনাথ দত্ত স্টেডিয়াম (পূর্ব নাম কুমিল্লা স্টেডিয়াম) কুমিল্লা জেলার একটি স্টেডিয়াম। এটি কুমিল্লা শহরের ধর্মসাগর ও কুমিল্লা কেন্দ্রীয় ঈদগাহের পাশে অবস্থিত। এই স্টেডিয়ামের নাম ভাষাসৈনিক শহীদ ধীরেন্দ্রনাথ দত্তের নামানুসারে নামকরণ করা হয়। স্টেডিয়ামটি প্রায় ৩০ কোটি টাকা ব্যয়ে আধুনিকায়ন করা হয়েছে। এটি বর্তমানে প্রথম শ্রেনী ও লিস্ট 'এ' তালিকার ক্রিকেটের মাঠ।